Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 195/14/8807	Michalovce, 6.7.2015
EEČ : 2-66-251-2015

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.3.2014, spisová značka 1 Pv 195/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
stíhanie za prečin podvodu podľa § 221 ods. 1 Tr. zákona proti obvinenej XXXXX, ktorý mal byť spáchaný tým, že ako oprávnená osoba k poberaniu rodinných prídavkov na svoje nezaopatrené deti XXXXX, nar. 21. 02. 1997, XXXXX, nar. 05. 10. 1998, XXXXX, nar. 07. 02. 2000 a XXXXX, nar. 11. 05. 2002, aj napriek náležitému poučeniu neoznámila Úradu práce, sociálnych vecí a rodiny XXXXX, že rodinné prídavky poberá od 01. 12. 2012 aj vo Veľkej Británii, v dôsledku čoho za obdobie  od 01. 12. 2012 do 31. 03. 2013 neoprávnene prevzala rodinné prídavky ku škode Úradu práce, sociálnych vecí a rodiny v XXXXX, v celkovej sume 367,36 €.

Uznesením prokurátora Okresnej prokuratúry XXXXX zo dňa 4.3.2014, spisová značka 1 Pv 195/14/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
13 mesiacov
Odôvodnenie:
            Uznesením prokurátora Okresnej prokuratúry XXXXX, sp. zn. 1Pv 195/14 z 25. 04. 2014 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin podvodu podľa § 221 ods. 1 Tr. zákona proti obvinenej XXXXX, ktorý mal byť spáchaný tým, že ako oprávnená osoba k poberaniu rodinných prídavkov na svoje nezaopatrené deti XXXXX, nar. 21. 02. 1997, XXXXX, nar. 05. 10. 1998, XXXXX, nar. 07. 02. 2000 a XXXXX, nar. 11. 05. 2002, aj napriek náležitému poučeniu neoznámila Úradu práce, sociálnych vecí a rodiny XXXXX, že rodinné prídavky poberá od 01. 12. 2012 aj vo Veľkej Británii, v dôsledku čoho za obdobie  od 01. 12. 2012 do 31. 03. 2013 neoprávnene prevzala rodinné prídavky ku škode Úradu práce, sociálnych vecí a rodiny v XXXXX, v celkovej sume 367,36 €.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 13 mesiacov. Toto rozhodnutie sa stalo právoplatným dňom 06. 05. 2014. 

Skúšobná doba pre podmienečné zastavenie trestného stíhania uplynula dňom 06. 06. 2015.

Po uplynutí skúšobnej doby bol vyžiadaný odpis z registra trestov a  správy o povesti obvinenej.

 	Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku, a teda vyhovela podmienkam uvedeným v ustanovení § 217 ods. 1 Tr. poriadku.

 Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor